Kuigi üleilmse orienteerumispäeva üritused on koroonaviiruse tõttu rahvusvaheliselt peatatud, oli Eesti oludes eelmisel nädalal võimalik neid siiski korraldada. Järvamaal olid orienteerumispäeva ürituste keskmes Türi, Väätsa ja Paide.
Üleilmne orienteerumispäev tõi inimesed seiklema
Orienteerumisklubi JOKA eestvedaja Paul Poopuu andis teada, et ettevõtmised olid eelkõige mõeldud noortele ja neile inimestele, kes alles tutvuvad orienteerumisega. «Orienteerumispäeva rajad olid plaanitud nii, et need oleksid tavainimesele jõukohased, aga pakuksid ka looduses kaardiga liikumise põnevust,» selgitas ta.